Document ID: /roh_data/filtered/fineweb-2-filterrobots_roh.jsonl.gz/14251

Diversas producziuns dal festival han in connex cun la lingua rumantscha. Uschia èn per exempel da vesair a Bravuogn il clarinettist Domenic Janett ed il ghitarrist Robert Grossmann, che fan in concert cuminaivel e raquintan anecdotas. Er da la partida èn Leo Tuor, che legia or da ses pli nov roman, u Aliesch Vital, che creescha entaifer trais dis ina sculptura da fier vegl. Bibi Vaplan vegn a chantar chanzuns da ses nov album rumantsch «Cler cler».
Il festival ha in preventiv da radund 240’000 francs. Tar la davosa ediziun ch'è stada l’emprima ediziun dal «Bergfahrt Festival» han radund 700 persunas visità il festival. Tenor il comité d’organisaziun duai quel en l’avegnir avair lieu mintga dus onns.
RR actualitad 17:00